****

**บทสรุปสำหรับผู้บริหาร**

ชื่อโรงเรียนวัดปากระวะ ตั้งอยู่หมู่ที่ ๕ ตำบลหน้าสตน อำเภอหัวไทร จังหวัดนครศรีธรรมราช สังกัดสำนักงานเขตพื้นที่การศึกษาประถมศึกษานครศรีธรรมราช เขต ๓ ปัจจุบันโรงเรียนวัดปากระวะ เป็นโรงเรียนขนาดเล็ก เปิดสอนระดับชั้นอนุบาล ถึงระดับชั้น ประถมศึกษาปีที่ ๖ บนเนื้อที่ ๘ ไร่ ๓ งาน เป็นที่ ธรณีสงฆ์ พื้นที่เป็นดินทราย ตั้งอยู่บนเนินหาดทรายริมทะเลอ่าวไทย ผู้อำนวยการโรงเรียน ชื่อ นายดุรงค์ แก้วประดับ เบอร์โทรศัพท์ ๐๖ ๑๔๙๓ ๕๓๙๐,๐๖ ๑๐๖๗ ๕๒๒๘ ,มีจำนวนนักเรียน ประจำปีการศึกษา ๒๕๖๒ จำนวน ๖๔ คน มีครู และบุคลากรทางหารศึกษา จำนวน ๖ คน

**ผลการประเมินคุณภาพภายในระดับการศึกษาปฐมวัย** มาตรฐานที่ ๑ คุณภาพของเด็ก อยู่ในระดับ ยอดเยี่ยม (๕) มาตรฐานที่ ๒ การบริหารและการจัดการ อยู่ในระดับ ดีเลิศ(๔) มาตรฐานที่ ๓ การจัดประสบการณ์ที่เน้นเด็กเน้นสำคัญ อยู่ในระดับ ยอดเยี่ยม(๕)

**เอกสารหลักฐานเชิงประจักษ์ที่สนับสนุน**

มาตรฐานที่ ๑ ผลการประเมินพัฒนาการด้านร่างกาย อารมณ์ สังคม สติปัญญา ของเด็กพบว่า เด็กร้อยละ ขึ้นไป ผ่านการเกณฑ์ประเมิน ยอดเยี่ยม(๕)

มาตรฐานที่ ๒ ผลการประเมินการบริหารและการจัดการด้านหลักสูตร การจัดครู การส่งเสริมครู การจัดสภาพแวดล้อม จัดสื่อ และการมีส่วนร่วมของพ่อแม่ ผู้ปกครอง อยู่ในระดับ ดีเลิศ(๔)

มาตรฐานที่ ๓ ผลการประเมินการจัดประสบการณ์ให้กับเด็ก การจัดบรรยากาศให้เรียนรู้ด้วยสื่อเทคโนโลยี อยู่ในระดับ ยอดเยี่ยม(๕)

แผนการยกระดับให้สูงขึ้นในปีต่อไป จัดกิจกรรมเปิดบ้านวิชาการ (open house) และจัดกิจกรรมการจัดประสบการณ์การเรียนสะเต็ม บูรณาการวิทยาศาสตร์ คณิตศาสตร์ เทคโนโลยี

**ผลการประเมินคุณภาพภายในระดับการศึกษาขั้นพื้นฐาน** มาตรฐานที่ ๑ คุณภาพผู้เรียน อยู่ในระดับ ดีเลิศ(๔) มาตรฐานที่ ๒ กระบวนการบิหารและการจัดการ อยู่ในระดับ ยอดเยี่ยม(๕) มาตรฐานที่ ๓ กระบวนการจัดการเรียนการสอนที่เน้นผู้เรียนเป็นสำคัญ อยู่ในระดับ ยอดเยี่ยม(๕)

**เอกสารหลักฐานเชิงประจักษ์ที่สนับสนุน** มาตรฐานที่ ๑มีผลการประเมินRT ได้คะแนนร้อยละ ๘๔.๔๐ ส่วนการอ่านเขียนสื่อภาษาอังกฤษ การคิดคำนวณ การวิเคราะห์ การคิดอย่างมีวิจารณญาณ การอภิปรายแลกเปลี่ยนการเรียนรู้ การแก้ปัญหา การสร้างชิ้นงาน การใช้เทคโนโลยี และทักษะพื้นฐาน เจตคติต่อการจัดการศึกษาละการประกอบอาชีพสุจริต ตลอดจนคุณลักษณะที่พึงประสงค์ นักเรียนผ่านเกณฑ์ที่โรงเรียนกำหนด ร้อยละ ๙๐ ขึ้นไป นักเรียนมีผลสัมฤทธิ์ระดับ ๓ ขึ้นไป ร้อยละ ๗๑.๑๙ รวมทั้งผลการทดสอบ NT ค่าเฉลี่ย และ O-Net มีค่าเฉลี่ยต่ำกว่าต้นสังกัดและระดับประเทศ **แผนยกระดับให้สูงขึ้นในปีต่อไป** คือ สอนเสริมทักษะวิชาการนอกเหนือจากเวลาเรียน

**เอกสารหลักฐานเชิงประจักษ์ที่สนับสนุน มาตรฐานที่ ๒** โรงเรียนมีระบบบริหารจัดการคุณภาพของสถานศึกษา คือ โมเดล PDCA ที่บูรณาการงานปกติกับงานคุณภาพภายในและผลการประเมินในทุกประเด็นพิจารณา อยู่ในระดับ ยอดเยี่ยม (๕) **แผนการยกระดับให้สูงขึ้นในปีต่อไป** จัดทำโครงการส่งเสริมสมรรถนะการวิจัยของผู้บริหารและครูผู้สอน โครงการพัฒนาระบบการวัดการประเมินผลการจัดการเรียนการสอนวิชาภาษาอังกฤษ

**เอกสารหลักฐานเชิงประจักษ์ที่สนับสนุน** มาตรฐานที่ ๓ ผลการประเมินกระบวนการการเรียนการสอนที่เน้นผู้เรียนเป็นสำคัญ ส่วนใหญ่ครูปฏิบัติได้ในระดับยอดเยี่ยม(๕) และครูปฏิบัติได้ปฏิบัติได้ในระดับยอดเยี่ยมคือ ใช้สื่อเทคโนโลยี แหล่งเรียนรู้ และการบริหารชั้นเรียนเชิงบวก **แผนยกระดับให้สูงขึ้นในปีต่อไป** จัดกิจกรรม Open class โดยการพัฒนาบทเรียนร่วมชั้น (LC) ผ่านกระบวนการชุมชนแห่งการเรียนรู้ทางวิชาชีพ (PLC) เพื่อพัฒนาการเรียนการสอนและการเรียนรู้

ความโดดเด่นของโรงเรียนวัดปากระวะ คือ มารยาทไทย การไหว้ ๓ ระดับ และปฏิบัติที่ดีของโรงเรียนวัดปากระวะ คือ มีระบบการดูแลนักเรียน มีแหล่งเรียนรู้ ตามหลักเศรษฐกิจพอเพียง

🟈🟈🟈🟈🟈🟈🟈🟈🟈🟈🟈🟈🟈🟈🟈🟈🟈🟈

**คำนำ**

รายงานการประเมินตนเองของสถานศึกษาปีการศึกษา ๒๕๖๒ โรงเรียนวัดปากระวะ ฉบับนี้ จัดทำขึ้นตามกฎกระทรวง การประกันคุณภาพการศึกษา พ.ศ. ๒๕๖๒ ข้อ ๓ ระบุให้สถานศึกษาจัดส่งรายงานผลการประเมินตนเองให้แก่หน่วยงานต้นสังกัดหรือหน่วยงานที่กำกับดูแลสถานศึกษาเป็นประจำทุกปีเพื่อรายงานผลการดำเนินงานตามมาตรฐานการศึกษาที่สะท้อนผลการพัฒนาคุณภาพการศึกษา ซึ่งเป็นผลสำเร็จจากการบริหารจัดการศึกษาที่สอดคล้องกับมาตรฐานการศึกษาในระดับปฐมวัย ๓ มาตรฐาน ได้แก่ คุณภาพของเด็ก กระบวนการบริหารและการจัดการ การจัดประสบการณ์ที่เน้นเด็กเป็นสำคัญ มาตรฐานการศึกษาในระดับการศึกษาขั้นพื้นฐานมี ๓ มาตรฐาน ได้แก่ คุณภาพของผู้เรียน กระบวนการบริหารและการจัดการ กระบวนการจัดการเรียนการสอนที่เน้นผู้เรียนเป็นสำคัญ เพื่อนำเสนรายงานผลการจัดการศึกษาในรอบปีที่ผ่านมาต่อหน่วยงานต้นสังกัด หน่วยงานที่เกี่ยวข้อง ตลอดจนเผยแพร่ต่อสาธารณชนได้รับทราบ และเตรียมความพร้อมในการรับการประเมินภายนอก โดยสำนักงานรับรองมาตรฐานการศึกษาและประเมินคุณภาพการศึกษา(องค์การมหาชน) ต่อไป

ขอขอบคุณคณะครู ผู้ปกครอง นักเรียน คณะกรรมการสถานศึกษาขั้นพื้นฐาน และผู้ที่มีส่วนเกี่ยวข้องทุกฝ่ายที่มีส่วนร่วมในการจัดทำรายงานการประเมินตนเองของสถานศึกษาปีการศึกษา ๒๕๖๒ ฉบับนี้ คณะผู้จัดทำหวังเป็นอย่างยิ่งว่าเอกสารรายงานฉบับนี้ จะเป็นประโยชน์ต่อการนำไปใช้ในการพัฒนาคุณภาพการศึกษาของโรงเรียนวัดปากระวะ ในปีการศึกษา ๒๕๖๓ ต่อไป

(นายดุรงค์ แก้วประดับ )

ผู้อำนวยการโรงเรียนวัดปากระวะ

๑๒ เมษายน ๒๕๖๓

**สารบัญ**

**เรื่อง หน้า**

บทสรุปสำหรับผู้บริหาร **๑**

คำนำ

สารบัญ

ส่วนที่ ๑ ข้อมูลพื้นฐานของสถานศึกษา ๕

- วิสัยทัศน์ ๕

- อัตลักษณ์ของสถานศึกษา ๕

- เอกลักษณ์ ๕

- ข้อมูลพื้นฐานทั่วไป ๕

- ข้อมูลบุคลากร ๕

- ผลการประเมินคุณภาพภายนอก รอบ ๓ ๖

- ความโดดเด่นของโรงเรียนวัดปากระวะ ๖

- การปฏิบัติที่ดีของโรงเรียนวัดปากระวะ ๖

- ความต้องการการช่วยเหลือจากต้นสังกัด หรือหน่วยงานที่เกี่ยวข้อง ๖

ส่วนที่ ๒ ผลการประเมินคุณภาพภายใน ระดับการศึกษาปฐมวัย ๗

- มาตรฐานที่ ๑ คุณภาพของเด็ก ๘

- มาตรฐานที่ ๒ กระบวนการบริหารและการจัดการ ๙

- มาตรฐานที่ ๓ การจัดประสบการณ์ที่เน้นเด็กเป็นสำคัญ ๑๒

ส่วนที่ ๓ ผลการประเมินคุณภาพภายใน ระดับการศึกษาขั้นพื้นฐาน ๑๔

- มาตรฐานที่ ๑ คุณภาพของผู้เรียน ๑๔

- มาตรฐานที่ ๒ กระบวนการบริหารและการจัดการ ๑๘

- มาตรฐานที่ ๓ กระบนการเรียนการสอนที่เน้นเด็กเป็นสำคัญ ๒๑

ส่วนที่ ๔ เกียรติบัตรและรางวัลที่ได้รับ ๒๓

- เกียรติบัตรและรางวัลที่นักเรียนได้รับในรอบปีการศึกษา ๒๕๖๒ ๒๓

- เกียรติบัตรและรางวัลที่ผู้บริหารได้รับในรอบปีการศึกษา ๒๕๖๒ ๒๔

- เกียรติบัตรและรางวัลที่ครูได้รับในรอบปีการศึกษา ๒๕๖๒ ๒๔

ภาคผนวก ๒๕

**ส่วนที่ ๑ ข้อมูลพื้นฐานของสถานศึกษา**

* **วิสัยทัศน์**

ภายในปีการศึกษา ๒๕๖๒ โรงเรียนวัดปากระวะ จะพัฒนาการอ่าน การเขียน การเรียนรู้ควบคู่คุณธรรม ก้าวล้ำเทคโนโลยี สุขภาพดีถ้วนหน้า ยึดหลักเศรษฐกิจพอเพียง

* **อัตลักษณ์ของสถานศึกษา**

มารยาทไทย

* **เอกลักษณ์**

การไหว้

* **ข้อมูลพื้นฐานทั่วไป**

โรงเรียนวัดปากระวะ ตั้งอยู่หมู่ที่ ๕ ตำบลหน้าสตน อำเภอหัวไทร จังหวัดนครศรีธรรมราช มีเนื้อที่ ๘ ไร่ ๓ งาน เป็นที่ ธรณีสงฆ์ พื้นที่เป็นดินทราย ตั้งอยู่บนเนินหาดทรายริมทะเลอ่าวไทย โรงเรียนวัดปากระวะ เป็นโรงเรียนขนาดเล็กเปิดทำการสอนตั้งแต่ชั้นอนุบาล ๒ – ชั้นประถมศึกษาปีที่ ๖ ผู้อำนวยการโรงเรียน นายดุรงค์ แก้วประดับ โทรศัพท์ ๐๖๑-๐๖๗๕๒๒๘ ,๐๖๑- ๔๕๓๕๓๙๐

* **ข้อมูลนักเรียน** มีจำนวนนักเรียน ปีการศึกษา ๒๕๖๒ จำนวนนักเรียน ๖๔ (ข้อมูล ๑๐ มิถุนายน ๒๕๖๒)
* **ข้อมูลบุคลากร** มีครูและบุคลากรทางการศึกษา ๖ คน

|  |  |  |  |
| --- | --- | --- | --- |
| **ที่** | **ชื่อ-สกุล** | **ตำแหน่ง** | **เบอร์โทรศัพท์** |
| ๑ | นายดุรงค์ แก้วประดับ | ผู้อำนวยการโรงเรียน | ๐๖๑-๐๖๗๕๒๒๘ ,  ๐๖๑- ๔๕๓๕๓๙๐ |
| ๒. | นางพรทิพย์ สุวรรณมานพ | ครู คศ ๓/ หัวหน้างบประมาณ,  หัวหน้าบริหารทั่วไป/ ครูประจำชั้น ป.๓,ป.๔ | ๐๘๐-๘๖๓๖๔๓๒ |
| ๓. | นางสาววิภาวดี เสนเอี่ยม | ครูผู้ช่วย / หัวหน้าวิชาการ, หัวหน้าบุคลากร  ครูประจำชั้นอนุบาล | ๐๘๔-๓๐๘๘๘๐๑ |
| ๔. | นางสาวเกียรติพร คงทอง | ครูวิกฤต / เจ้าหน้าที่พัสดุ/ ป.๑,ป.๒ | ๐๖๔-๔๒๑๗๗๔๙ |
| ๕. | นางสาวณัฐกานต์ ปิลกะพันธ์ | ครูอัตราจ้าง/ ครูประจำชั้น ป.๕,ป.๖ | ๐๙๓-๖๗๐๔๘๗๗ |
| ๖. | นางสาวกาญจนา คงศรีลังก์ | เจ้าหน้าที่ธุรการ | ๐๙๓-๖๔๙๔๐๕๖ |

* **ผลการประเมินคุณภาพภายนอก รอบ ๓**

**ระดับการศึกษาปฐมวัย**

|  |  |  |  |
| --- | --- | --- | --- |
| **ที่** | **รายการ** | **ข้อมูลโรงเรียน** | |
| ๑ | ผลการประเมิน | / | ได้รับรองจากการประเมินครั้งแรก |
|  |  |  | ได้รับรองจากการประเมินซ้ำ |
|  |  |  | ไม่ได้รับรอง |
| ๒ | ผลการประเมิน ระดับคุณภาพ | ดี | |
| ๓ | ผลการประเมินคะแนน | ๘๕.๔๘ | |

**ระดับการศึกษาขั้นพื้นฐาน**

|  |  |  |  |
| --- | --- | --- | --- |
| **ที่** | **รายการ** | **ข้อมูลโรงเรียน** | |
| ๑ | ผลการประเมิน | / | ได้รับรองจากการประเมินครั้งแรก |
|  |  |  | ได้รับรองจากการประเมินซ้ำ |
|  |  |  | ไม่ได้รับรอง |
| ๒ | ผลการประเมิน ระดับคุณภาพ | ดี | |
| ๓ | ผลการประเมินคะแนน | ๘๑.๑๕ | |

* **ความโดดเด่นของโรงเรียนวัดปากระวะ**

มารยาทไทย การไหว้ ๓ ระดับ

* **การปฏิบัติที่ดีของโรงเรียนวัดปากระวะ**

มีระบบการดูแลนักเรียน มีแหล่งเรียนรู้ตามหลักปรัชญาเศรษฐกิจพอเพียง

* **ความต้องการช่วยเหลือจากต้นสังกัด หรือ หน่วยงานที่เกี่ยวข้อง**

-

**ส่วนที่ ๒ ผลการประเมินคุณภาพภายใน ระดับการศึกษาปฐมวัย**

**มาตรฐานที่ ๑ คุณภาพเด็ก**

1. **ผลการประเมินมาตรฐานที่ ๑ คุณภาพของเด็ก อยู่ในระดับ ยอดเยี่ยม**

|  |  |  |  |  |  |
| --- | --- | --- | --- | --- | --- |
| **ประเด็นพิจารณา** | **ผลการประเมิน** | | **ค่าเป้าหมาย** | | **สูง/ต่ำกว่าค่าเป้าหมาย** |
| **คะแนนร้อยละ** | **ระดับคุณภาพ** | **คะแนนร้อยละ** | **ระดับคุณภาพ** |
| ๑.๑ มีการพัฒนาด้านร่างกาย แข็งแรง มีสุขภาพที่ดี และดูแลความปลอดภัยของตนเองได้ | ๙๘.๗๖ | ยอดเยี่ยม  (ระดับ๕) | ๘๐ | ดีเลิศ  (ระดับ๔) | สูงกว่า |
| ๑.๒ มีพัฒนาการด้านอารมณ์ จิตใจ ควบคุม และแสดงออกทางอารมณ์ได้ | ๙๘.๘๗ | ยอดเยี่ยม  (ระดับ๕) | ๘๐ | ดีเลิศ  (ระดับ๔) | สูงกว่า |
| ๑.๓ มีการพัฒนาการด้านสังคม ช่วยเหลือตนเองและเป็นสมาชิกที่ดีของสังคม | ๘๗.๑๕ | ยอดเยี่ยม  (ระดับ๕) | ๘๐ | ดีเลิศ  (ระดับ๔) | สูงกว่า |
| ๑.๔ มีพัฒนาการด้านสติปัญญา สื่อสารได้ มีทักษะการคิดพื้นฐานและแสวงหาความรู้ได้ | ๙๗.๔๘ | ยอดเยี่ยม  (ระดับ๕) | ๘๐ | ดีเลิศ  (ระดับ๔) | สูงกว่า |
| **สรุปผลการประเมินมาตรฐานที่ ๑** | **ยอดเยี่ยม** | | **ดีเลิศ** | | **บรรลุ** |

1. **เอกสาร หลักฐานเชิงประจักษ์ที่สนับสนุน**

**ผลการประเมินการพัฒนาด้านร่างกาย แข็งแรง มีสุขนิสัยที่ดี และดูแลความปลอดภัยของตนเองได้** นักเรียนระดับชั้นอนุบาลปีที่ ๒ – ๓ มีสุขภาพร่างกายแข็งแรง มีน้ำหนักส่วนสูงตามเกณฑ์ มาตรฐาน และมีสุขนิสัย ดูแลความปลอดภัย ตนเอง อยู่ในระดับ ๓ ร้อยละ ๙๘.๗๖ **ผลการประเมินพัฒนา ควบคุม อารมณ์ ตนเองจิตใจ ควบคุม และแสดงออกทางอารมณ์ได้** นักเรียนระดับชั้นอนุบาลปีที่ ๒ – ๓ สามารถควบคุมอารมณ์ตนเอง มีความมั่นใจและกล้าแสดงออก ชื่นชมศิลปะ ดนตรี การเคลื่อนไหวและรัก ธรรมชาติ อยู่ในระดับ ๓ ร้อยละ ๙๘.๘๗ **ผลการประเมินพัฒนาการด้านสังคม ช่วยแหลือตนเอง และเป็น สมาชิกที่ดีของสังคม** นักเรียนระดับชั้นอนุบาลปีที่ ๒ – ๓ มีวินัยรับผิดชอบเชื่อฟังคำสั่งสอนของ พ่อแม่ ครู อาจารย์ มีความซื่อสัตย์ สุจริต ช่วยเหลือ แบ่งปัน เล่นและทำงานร่วมกับผู้อื่นประพฤติตนตามวัฒนธรรมไทย และศาสนาที่ตนนับถือ อยู่ในระดับ ๓ ร้อยละ ๙๗.๑๕ **ผลการประเมินพัฒนาการด้านสติปัญญา สื่อสารได้ มี ทักษะการคิดพื้นฐานและแสวงหาความรู้ได้** นักเรียนระดับชั้นอนุบาลปีที่ ๒ – ๓ มีจินตนาการและความคิด สร้างสรรค์ ความสามารถในการสื่อสารให้ผู้อื่นรับรู้ด้วยภาษา ท่าทาง การอ่าน การเขียน สัญลักษณ์ และ ความสามารถในการเรียนรู้โดยใช้กระบวนการทางวิทยาศาสตร์ ทางคณิตศาสตร์ในการแสวงหาความรู้ อยู่ใน ระดับ ๓ ร้อยละ ๙๗.๔๘

1. **การดำเนินงานภายในปี ๒๕๖๒**

**การพัฒนาด้านร่างกาย แข็งแรง มีสุขนิสัยที่ดี และดูแลความปลอดภัยของตนเอง** ครูจัด กิจกรรมให้เด็กปฐมวัย ฝึกการใช้กล้ามเนื้อใหญ่ กล้ามเนื้อเล็ก ผ่านกิจกรรมเคลื่อนไหวและจังหวะ กิจกรรมกลางแจ้ง กิจกรรมเสริมเสรี เพื่อให้เด็กมีความคล่องแคล่วและประสานสัมพันธ์กัน และจัดอาหารกลางวันที่ มีประโยชน์ต่อร่างกาย และอาหารเสริม(นม) เพื่อให้มีน้ำหนักและส่วนสูงเป็นไปตามเกณฑ์มาตรฐานของกรม อนามัย กระทรวงสาธารณสุข มีสุขภาพแข็งแรงมีทักษะในการใช้ประสาทสัมผัสทั้ง ๕ และมีสุขนิสัยการรักษา สุขภาพอนามัยที่ดี

**การพัฒนาควบคุม อารมณ์ ตนเองจิตใจ ควบคุม และแสดงออกทางอารมณ์** ครูจัดกิจกรรม ให้เด็กปฐมวัย ผ่านกิจกรรมการนั่งสมาธิในตอนเช้า กิจกรรมเคลื่อนไหวและจังหวะ กิจกรรมสร้างสรรค์ กิจกรรมเสรี กิจกรรมวันปีใหม่ กิจกรรมวันเด็ก และการเข้าแถวรับบริการต่างๆ เช่น เข้าแถวรับอาหารในตอน เที่ยง เข้าแถว รับนมในตอนเช้า เข้าแถวส่งงานครู เพื่อให้เด็กแสดงออกทางอารมณ์ได้อย่างเหมาะสม มี ความรู้สึกที่ดีต่อตนเองและผู้อื่น มีความซื่อสัตย์สุจริต และมีความรับผิดชอบ

**การพัฒนาการด้านสังคม ช่วยเหลือตนเอง และเป็นสมาชิกที่ดีของสังคม** จัดกิจกรรมให้ เด็กปฐมวัย ฝึกช่วยเหลือตนเองในกิจวัตรประจำวัน มีส่วนร่วมดูแลรักษาสิ่งแวดล้อมใน และนอกห้องเรียน มีมารยาทตามวัฒนธรรมไทย ผ่านกิจกรรม กลางแจ้ง กิจกรรมสร้างสรรค์ กิจกรรมทัศนศึกษาแหล่งเรียนรู้ กิจกรรมกีฬาสี การไหว้ การยิ้มทักทาย และมีสัมมาคารวะกับผู้ใหญ่ เพื่อให้ เด็กปรับตัวเข้ากับสังคม และทำกิจกรรมร่วมกับผู้อื่นได้

**การพัฒนาการด้านสติปัญญา สื่อสารได้ มีทักษะการคิดพื้นฐานและแสวงหาความรู้** โดยครู จัดกิจกรรมให้เด็กปฐมวัย สนทนโต้ตอบและเล่าเรื่องให้ผู้อื่นเข้าใจ ผ่านกิจกรรมอ่านนิทาน กิจกรรมเคลื่อนไหว และจังหวะ กิจกรรมเสริมประสบการณ์ กิจกรรมสร้างสรรค์ กิจกรรมเสรี กิจกรรมกลางแจ้ง กิจกรรมเกม การศึกษา เพื่อส่งเสริมทักษะทางภาษาและการสื่อสาร ทักษะการคิด ทักษะการ แก้ปัญหา

**ซึ่งโรงเรียนได้ดำเนินโครงการพัฒนาเด็กปฐมวัย โครงการโรงเรียนส่งเสริมสุขภาพ โครงการอาหาร กลางวัน โครงการส่งเสริมคุณธรรม จริยธรรม โครงการห้องสมุดมีชีวิต โครงการพัฒนาระบบดูแล ช่วยเหลือนักเรียน และพ่อแม่ครอบครัว ชุมชน และทุกฝ่ายที่เกี่ยวข้องได้ร่วมพัฒนาเด็กปฐมวัย**

1. **แผนการยกระดับคุณภาพให้สูงขึ้น ในปีต่อไป**

๑.โครงการการจัดประสบการณ์เรียนรู้แบบสะเต็มศึกษา (STEM Education) เพื่อจัดประสบการณ์ การเรียนรู้แบบสะเต็มศึกษาเป็นการจัดประสบการณ์ที่ให้เด็กได้เรียนรู้ ผ่านการทำกิจกรรมหรือโครงงานที่มุ่งแก้ไขปัญหาที่พบเห็นในชีวิตจริง โดยบูรณาการข้ามกลุ่มสาระ วิชาที่มีการบูรณาการความรู้ ๔ วิชา คือ วิทยาศาสตร์ (Science) เทคโนโลยี (Technology) วิศวกรรมศาสตร์ (Engineering) และคณิตศาสตร์ (Mathematics)

๒.จัดกิจกรรมแลกเปลี่ยนเรียนรู้การจัดกิจกรรมประสบการณ์ โดยกระบวนการ PLC

**มาตรฐานที่ ๒ การบริหารและการจัดการ**

1. **ผลการประเมินมาตรฐานที่ ๒ การบริหารและการจัดการ อยู่ในระดับ ดีเลิศ**

|  |  |  |  |
| --- | --- | --- | --- |
| **ประเด็นพิจารณา** | **ผลการประเมินระดับคุณภาพ** | **ค่าเป้าหมายระดับคุณภาพ** | **สูง/ต่ำกว่าค่าเป้าหมาย** |
| ๒.๑ มีหลักสูตรครอบคลุมพัฒนาการทั้ง ๔ ด้าน สอดคล้องกับบริบทของท้องถิ่น | ยอดเยี่ยม  (ระดับ๕) | ดีเลิศ  (ระดับ๔) | สูงกว่า |
| ๒.๒ จัดครูให้เพียงพอกับชั้นเรียน | ดีเลิศ  (ระดับ๔) | ดีเลิศ  (ระดับ๔) | เท่ากัน |
| ๒.๓ ส่งเสริมให้ครูมีความเชี่ยวชาญด้านการจัดประสบการณ์ | ยอดเยี่ยม  (ระดับ๕) | ดีเลิศ  (ระดับ๔) | สูงกว่า |
| ๒.๔ จัดสภาพแวดล้อมและสื่อเพื่อการเรียนรู้ อย่างปลอดภัย และเพียงพอ | ดีเลิศ  (ระดับ๔) | ดีเลิศ  (ระดับ๔) | เท่ากัน |
| ๒.๕ ให้บริการสื่อเทคโนโลยีสารสนเทศและสื่อการเรียนรู้เพื่อสนับสนุนการจัดประสบการณ์ | ยอดเยี่ยม  (ระดับ๕) | ดีเลิศ  (ระดับ๔) | สูงกว่า |
| ๒.๖ มีระบบบริหารคุณภาพที่เปิดโอกาสให้ผู้เกี่ยวข้องทุกฝ่ายมีส่วนร่วม | ดีเลิศ  (ระดับ๔) | ดีเลิศ  (ระดับ๔) | เท่ากัน |
| **สรุปผลการประเมิน มาตรฐานที่ ๒** | **ดีเลิศ** | **ดีเลิศ** | **บรรลุ** |

1. **เอกสาร หลักฐานเชิงประจักษ์ที่สนับสนุน**

**ผลการประเมินหลักสูตรครอบคลุมพัฒนาการทั้ง ๔ ด้าน สอดคล้องกับบริบทของท้องถิ่น** สถานศึกษามีหลักสูตรสถานศึกษาที่ยืดหยุ่น และสอดคล้องกับหลักสูตรการศึกษาปฐมวัย สถานศึกษาออกแบบ การจัดประสบการณ์ที่เตรียมความพร้อมและไม่เร่งรัดวิชาการ ตอบสนองความต้องการและความแตกต่างของ เด็กปกติและกลุ่มเป้าหมายเฉพาะและสอดคล้องกับวิถีชีวิตของครอบครัว ชุมชนและท้องถิ่น มีคุณภาพ อยู่ใน ระดับ ๕ **ผลการประเมินการจัดครูให้เพียงพอกับชั้นเรียน** สถานศึกษาจัดครูเหมาะสมกับภารกิจการเรียนการสอน จัดครู จบการศึกษาปฐมวัยหรือผ่านการอบรมการศึกษาปฐมวัยอย่างเพียงพอกับชั้นเรียน อยู่ในระดับ ๔ **ผลการประเมินการส่งเสริมให้ครูมีความเชี่ยวชาญด้านการจัดประสบการณ์** พัฒนาครูและบุคลากรให้มี ความรู้ความสามารถในการวิเคราะห์และออกแบบหลักสูตรสถานศึกษา ครูมีทักษะในการจัดประสบการณ์และ การประเมินพัฒนาการเด็ก ใช้ประสบการณ์สำคัญในการออกแบบการจัดกิจกรรม มีการสังเกตและประเมิน พัฒนาการเด็กเป็นรายบุคคล มีปฏิสัมพันธ์ที่ดีกับเด็ก และครอบครัว อยู่ในระดับ ๕ **ผลการประเมินจัด สภาพแวดล้อมและสื่อเพื่อการเรียนรู้ อย่างปลอดภัย และเพียงพอ** สถานศึกษาจัดสภาพแวดล้อมภายใน และภายนอกห้องเรียนที่คำนึงถึงความปลอดภัย ส่งเสริมให้เกิดการเรียนรู้เป็นรายบุคคลและกลุ่ม เล่นแบบร่วมมือร่วมใจมุมประสบการณ์หลากหลาย มีสื่อการเรียนรู้ เช่น ของเล่น หนังสือนิทาน สื่อจาก ธรรมชาติ สื่อสำหรับเด็กมุด ลอด ปีนป่าย สื่อเทคโนโลยี สื่อเพื่อการสืบเสาะหาความรู้ อยู่ในระดับ ๔ **ผลการประเมินให้บริการสื่อเทคโนโลยีสารสนเทศและสื่อการเรียนรู้เพื่อสนับสนุนการจัดประสบการณ์** สถานศึกษาอำนวยความสะดวก และให้บริการสื่อเทคโนโลยีสารสนเทศวัสดุ อุปกรณ์เพื่อสนับสนุนการจัด ประสบการณ์และพัฒนาครู อยู่ใน ระดับ ๕ **ผลการประเมินมีระบบบริหารคุณภาพที่เปิดโอกาสให้ผู้เกี่ยวข้อง ทุกฝ่ายมีส่วนร่วม** ผู้ปกครองและผู้เกี่ยวข้องทุกฝ่ายมีส่วนร่วมและจัดส่งรายงานผลการประเมินตนเองให้ หน่วยงานต้นสังกัด

1. **การดำเนินงานในปีการศึกษา ๒๕๖๒**

**หลักสูตรครอบคลุมพัฒนาการทั้ง ๔ ด้าน สอดคล้องกับบริบทของท้องถิ่น** โรงเรียนได้จัดทำหลักสูตรปฐมวัยของสถานศึกษา ครอบคลุมพัฒนาการทั้ง ๔ ด้าน สอดคล้องกับบริบทของท้องถิ่นใช้หลักสูตร สถานศึกษาปฐมวัยพุทธศักราช ๒๕๖๑ โรงเรียนวัดปากระวะ ปรับปรุงหลักสูตรเมื่อ วันที่ ๑ พฤษภาคม ๒๕๖๒ สอดคล้องกับบริบทของท้องถิ่น และเมื่อสิ้นปีการศึกษา ๒๕๖๒ ประเมินการใช้หลักสูตรเพื่อปรับปรุง ต่อไป การจัดครูให้เพียงพอกับชั้นเรียน ส่งเสริมพัฒนาการด้านต่างกับเด็กให้เต็มศักยภาพ การส่งเสริมให้ครูมีความ เชี่ยวชาญด้านการจัด ส่งครูเข้ารับการอบรมเชิงปฏิบัติการ“บ้านนักวิทยาศาสตร์น้อย ประเทศไทย” อบรม โครงการพัฒนาการจัดประสบการณ์ การเรียนการสอนปฐมวัย และ ประชุมเชิงปฏิบัติการการประกันคุณภาพภายในและเตรียมรับการประเมิน คุณภาพภายนอกแนวใหม่ อบรมเชิงปฏิบัติการผ่านระบบทางไกลและระบบออนไลน์ หลักสูตรการจัด ประสบการณ์การเรียนรู้บูรณาการวิทยาศาสตร์ด้วยการสืบเสาะหาความรู้ในระดับปฐมวัย จัดสภาพแวดล้อม และสื่อเพื่อการเรียนรู้ อย่างปลอดภัย และเพียงพอ โรงเรียนจัดห้องเรียน ห้องน้ำห้องส้วม สะอาด อากาศถ่ายเท ปลอดภัย น่าเรียน น่าอยู่ มีพื้นที่แสดงผลงานเด็ก พื้นที่สำหรับมุมประสบการณ์และครูใช้สื่อ ห้องเรียนมีป้ายนิเทศ มีสื่อและเทคโนโลยี มีคอมพิวเตอร์ ทีวี สื่อของเล่นที่กระตุ้นให้คิดและหาคำตอบ เพียงพอกับนักเรียน ให้บริการสื่อเทคโนโลยีสารสนเทศและสื่อการเรียนรู้เพื่อสนับสนุนการจัด ประสบการณ์ โรงเรียนจัดเตรียมคอมพิวเตอร์ระบบอินเตอร์เน็ตความเร็วสูงเพื่อเป็นแหล่งสืบค้นหาความรู้ใน ด้านจัดการเรียนการสอนเป็นสื่อการเรียนการสอนให้กับเด็กอย่างสะดวกรวดเร็ว สืบค้น ผลิต ใช้สื่อ ด้วยระบบ เทคโนโลยีสารสนเทศ DLIT, NEW DLTV ห้องสมุดมีชีวิต ห้องปฏิบัติการวิทยาศาสตร์ ห้องปฏิบัติการ คอมพิวเตอร์ ป้ายนิเทศ มุมประสบการณ์ มุมสื่อ โรงอาหาร มีระบบบริหารคุณภาพที่เปิดโอกาสให้ ผู้เกี่ยวข้องทุกฝ่ายมีส่วน โรงเรียนดำเนินงานโครงการและกิจกรรมที่ได้เข้าร่วมและมีส่วนร่วม เช่น การประชุมผู้ปกครอง กิจกรรมวันแม่แห่งชาติ กิจกรรมวันไหว้ครู กิจกรรมโรงเรียนสีขาว กิจกรรมวันวิสาขบูชา กิจกรรมวันเข้าพรรษา กิจกรรมวันเด็กแห่งชาติ กิจกรรมวันสุนทรภู่ กิจกรรมวันลอยกระทง ซึ่งโรงเรียนได้ดำเนินโครงการพัฒนาเด็กปฐมวัย โครงการประกันคุณภาพภายในสถานศึกษา โครงการนิเทศภายในสถานศึกษา โครงการพัฒนาสภาพแวดล้อมและปรับปรุงซ่อมแซมอาคารเรียน อาคารประกอบและสิ่งก่อสร้างอื่น โครงการพัฒนาบุคลากร และผู้ปกครอง ชุมชน ผู้เกี่ยวข้องมีส่วนร่วม

1. **แผนการยกระดับคุณภาพให้สูงขึ้น ในปีต่อไป**

๑. กิจกรรมทัศนศึกษานอกสถานที่

๒. กิจกรรมผลิตสื่อการเรียนการสอนนักเรียนปฐมวัย

๓. การสอนแบบโครงการ (Project Approach) เป็นการเรียนที่มุ่งเน้นให้เด็กมีส่วนร่วม และกระตุ้นให้เด็ก ๆ ได้เรียนรู้ด้วยตัวเอง พร้อมเปิดโอกาสให้เด็กเรียนรู้ในสิ่งที่เด็กสนใจ เกี่ยวกับสิ่งแวดล้อมรอบ ๆ ตัวเด็ก และตอบสนองตามความต้องการที่หลากหลายของ เด็ก ๆ โดยเป็นกิจกรรมเชิงปฏิบัติที่เน้นให้เด็กลงมือทำได้ด้วยตัวเอง

๔. ตลาดนัดในโรงเรียน เป็นการสร้างประสบการณ์ตรงให้นักเรียนเกิดการเรียนรู้ในการ ดำเนินชีวิตประจำวัน

**มาตรฐานที่ ๓ การจัดประสบการณ์ที่เน้นเด็กเป็นสำคัญ**

1. **ผลการประเมินมาตรฐานที่ ๓ การจัดประสบการณ์ที่เน้นเด็กเป็นสำคัญ อยู่ในระดับ ยอดเยี่ยม**

|  |  |  |  |
| --- | --- | --- | --- |
| **ประเด็นพิจารณา** | **ผลการประเมินระดับคุณภาพ** | **ค่าเป้าหมายระดับคุณภาพ** | **สูง/ต่ำกว่าค่าเป้าหมาย** |
| ๓.๑ จัดประสบการณ์ที่ส่งเสริมให้เด็กมีการพัฒนาการทุกด้านอย่างสมดุลเต็มศักยภาพ | ดีเลิศ  (ระดับ๔) | ดี  (ระดับ๓) | สูงกว่า |
| ๓.๒ สร้างโอกาสให้เด็กได้รับประสบการณ์ตรง เล่นและปฏิบัติอย่างมีความสุข | ดีเลิศ  (ระดับ๔) | ดีเลิศ  (ระดับ๔) | เท่ากัน |
| ๓.๓ จัดบรรยากาศที่เอื้อต่อการเรียนรู้ใช้สื่อเทคโนโลยีที่เหมาะสมกับวัย | ยอดเยี่ยม  (ระดับ๕) | ดีเลิศ  (ระดับ๔) | สูงกว่า |
| ๓.๔ ประเมินพัฒนาการเด็กตามสภาพจริงและนำผลประเมินพัฒนาการเด็กไปปรับปรุงการจัดประสบการณ์และพัฒนาเด็ก | ยอดเยี่ยม  (ระดับ๕) | ดีเลิศ  (ระดับ๔) | สูงกว่า |
| **สรุปผลการประเมินมาตรฐานที่ ๓** | **ยอดเยี่ยม** | **ดีเลิศ** | **บรรลุ** |

1. **เอกสาร หลักฐานเชิงประจักษ์ที่สนับสนุน**

**ผลการประเมินจัดประสบการณ์ที่ส่งเสริมให้เด็กมีการพัฒนาการทุกด้านอย่างสมดุลเต็มศักยภาพ** ครู จัดกิจกรรมที่ส่งเสริมพัฒนาการเด็กครบทุกด้าน ทั้งด้าน ร่างกาย ด้านอารมณ์ จิตใจ ด้านสังคม และด้านสติปัญญา อยู่ในระดับ ๔ **ผลการประเมินสร้างโอกาสให้เด็กได้รับประสบการณ์ตรง** **เล่นและปฏิบัติอย่างมี ความสุข** เด็กมีโอกาสเลือกทำกิจกรรมอย่างอิสระ ตามความต้องการ ความสนใจ ความสามารถ ตอบสนอง เด็กได้เลือกเล่น เรียนรู้ ลงมือ และสร้างองค์ความรู้ด้วยตนเอง อยู่ในระดับ ๔ **ผลการประเมินจัดบรรยากาศที่ เอื้อต่อการเรียนรู้ใช้สื่อเทคโนโลยีที่เหมาะสมกับวัย** มีห้องเรียนสะอาด อากาศถ่ายเท ปลอดภัย มีพื้นที่ แสดงผลงานเด็ก พื้นที่สำหรับมุม ประสบการณ์และการจัดกิจกรรม เด็กมีส่วนร่วมในการจัดสภาพแวดล้อมใน ห้องเรียน อยู่ในระดับ ๕ **ผลการประเมินพัฒนาการเด็กตามสภาพจริงและนำผลประเมินพัฒนาการเด็กไปปรับปรุงการจัด ประสบการณ์และพัฒนาเด็ก** ครูมีการศึกษาหลักการวัดและประเมินผล พัฒนาเครื่องมือ วัด วิธีการวัด และประเมินผลการเรียน มีการจัดเก็บเครื่องมือวัดผลและประเมินผลอย่างเป็นระบบ มีการวัด และประเมินผลพัฒนาการของผู้เรียนตามสภาพจริง อยู่ในระดับ ๕

1. **การดำเนินงานในปีการศึกษา ๒๕๖๒**

**จัดประสบการณ์ที่ส่งเสริมให้เด็กมีการพัฒนาการทุกด้านอย่างสมดุลเต็มศักยภาพ** ครูวิเคราะห์ข้อมูล เด็กเป็นรายบุคคล จัดทำแผนการจัดประสบการณ์จากการวิเคราะห์มาตรฐาน คุณลักษณะที่พึงประสงค์ในหลักสูตรสถานศึกษาระดับการศึกษาปฐมวัย โดยมีกิจกรรมที่ส่งเสริมพัฒนาการเด็กครบทุกด้าน ทั้งด้าน ร่างกาย ด้านอารมณ์ จิตใจ ด้านสังคม และด้านสติปัญญา ไม่มุ่งเน้นการพัฒนาด้านใดด้านหนึ่งเพียงด้านเดียว **การสร้างโอกาสให้เด็กได้รับประสบการณ์ตรง เล่นและปฏิบัติอย่างมีความสุข**  ครูจัดประสบการณ์ที่ เชื่อมโยงกับประสบการณ์เดิม ให้เด็กมีโอกาสเลือกทำกิจกรรมอย่างอิสระ ตามความต้องการ ความสนใจ ความสามารถ ตอบสนองต่อวิธีการเรียนรู้ของเด็กเป็นรายบุคคล หลากหลาย รูปแบบ จากแหล่งเรียนรู้ที่ หลากหลาย เด็กได้เลือกเล่น เรียนรู้ ลงมือ และสร้างองค์ความรู้ด้วยตนเอง **การจัดบรรยากาศที่เอื้อต่อการเรียนรู้ใช้สื่อเทคโนโลยีที่เหมาะสมกับวัย** ครูจัดห้องเรียนให้สะอาด อากาศถ่ายเท ปลอดภัย มีพื้นที่แสดงผลงานเด็ก พื้นที่สำหรับมุมประสบการณ์และการจัดกิจกรรม ให้เด็กมีส่วนร่วมในการจัดสภาพแวดล้อมใน ห้องเรียน ได้แก่ ป้ายนิเทศ การดูแลต้นไม้ ครูใช้สื่อและเทคโนโลยีที่เหมาะสมกับช่วงอายุ ระยะความสนใจ และวิถีการเรียนรู้ของเด็ก ได้แก่ คอมพิวเตอร์ โทรทัศน์ สำหรับการเรียนรู้กลุ่มย่อย สื่อของเล่นที่กระตุ้นให้คิด และหาคำตอบ **การพัฒนาการเด็กตามสภาพจริงและนำผลประเมินพัฒนาการเด็กไปปรับปรุงการจัด ประสบการณ์และพัฒนาเด็ก** ครูประเมินพัฒนาการเด็กจากกิจกรรมและกิจวัตรประจำวัน ด้วยเครื่องมือ และวิธีการที่ หลากหลาย ไม่ใช้แบบทดสอบ วิเคราะห์ผล การประเมินพัฒนาเด็กโดยผู้ปกครองและผู้เกี่ยวข้อง มีส่วนร่วม และนำผลการประเมินที่ได้ไปพัฒนาคุณภาพเด็กและแลกเปลี่ยนเรียนรู้การจัดประสบการณ์ที่มีประสิทธิภาพ **ซึ่งโรงเรียนได้ ดำเนินโครงการพัฒนาเด็กปฐมวัย โครงการนิเทศภายในสถานศึกษา โครงการพัฒนาบุคลากร โดยความร่วมมือของพ่อแม่ ครอบครัว ชุมชนและผู้เกี่ยวข้อง**

1. **แผนการยกระดับคุณภาพให้สูงขึ้น ในปีต่อไป**

๑.กิจกรรมเปิดบ้านวิชาการ (open hours)

๒. กิจกรรมการจัดประสบการณ์การเรียนสะเต็ม บูรณาการวิทยาศาสตร์ คณิตสาสตร์ เทคโนโลยี

**ส่วนที่ ๓ ผลการประเมินคุณภาพภายในระดับการศึกษาขั้นพื้นฐาน**

**มาตรฐานที่ ๑ คุณภาพของผู้เรียน**

**๑. ผลการประเมินมาตรฐานที่ ๑ คุณภาพของผู้เรียน อยู่ในระดับ ดีเลิศ**

|  |  |  |  |  |  |
| --- | --- | --- | --- | --- | --- |
| **ประเด็นพิจารณา** | **ผลการประเมิน** | | **ค่าเป้าหมาย** | | **สูง/ต่ำกว่าค่าเป้าหมาย** |
| **คะแนนร้อยละ** | **ระดับคุณภาพ** | **คะแนนร้อยละ** | **ระดับคุณภาพ** |
| **๑.๑ ผลสัมฤทธิ์ทางวิชาการของผู้เรียน** |  | | | | |
| ๑.มีความสามารถในการอ่าน การเขียน การสื่อสาร และการคิดคำนวณ | ๖๙.๖๑ | ปานกลาง | ๗๐.๐๐ | ดี | ต่ำกว่า |
| ๒.มีความสามารถในการคิดวิเคราะห์ คิดอย่างมีวิจารณญาณ อภิปรายและแลกเปลี่ยนความคิดเห็นและแก้ปัญหาได้ | ๗๑.๕๓ | ดี | ๗๐.๐๐ | ดี | สูงกว่า |
| ๓.มีความสามารถในการสร้างนวัตกรรม | ๖๗.๒๙ | ปานกลาง | ๗๐.๐๐ | ดี | ต่ำกว่า |
| ๔.มีความสามารถในการใช้เทคโนโลยีสารสนเทศและการสื่อสาร | ๖๙.๙๗ | ปานกลาง | ๗๐.๐๐ | ดี | ต่ำกว่า |
| ๕.มีผลสัมฤทธิ์ทางการเรียนตามหลักสูตรสถานศึกษา | ๗๐.๖๓ | ดี | ๗๐.๐๐ | ดี | สูงกว่า |
| ๖.มีความรู้ ทักษะพื้นฐาน และเจตคติที่ดีต่องานอาชีพ | ๙๐.๐๙ | ยอดเยี่ยม | ๘๐.๐๐ | ดีเลิศ | สูงกว่า |
| ๑.๒ คุณลักษณะที่พึงประสงค์ของผู้เรียน |  | | | | |
| ๑.การมีคุณลักษณะและค่านิยมที่ดีตามที่สถานศึกษากำหนด | ๘๒.๘๖ | ดีเลิศ | ๘๐.๐๐ | ดีเลิศ | สูงกว่า |
| ๒.ความภูมิใจในท้องถิ่นและความเป็นไทย | ๑๐๐ | ยอดเยี่ยม | ๙๐.๐๐ | ยอดเยี่ยม | สูงกว่า |
| ๓.การยอมรับที่จะอยู่ร่วมกันบนความแตกต่างและหลากหลาย | ๙๙.๐๕ | ยอดเยี่ยม | ๙๐.๐๐ | ยอดเยี่ยม | สูงกว่า |
| ๔.สุขภาวะทางร่างกายและจิตสังคม | ๙๘.๕๗ | ยอดเยี่ยม | ๙๐.๐๐ | ยอดเยี่ยม | สูงกว่า |
| **สรุปผลการประเมินมาตรฐานที่ ๑** | **ดีเลิศ (๔)** | | **ดี (๓)** | | **บรรลุ** |

**๒.เอกสาร หลักฐานเชิงประจักษ์ที่สนับสนุน**

**๑.๑ ผลสัมฤทธิ์ทางวิชาการของผู้เรียน**

ผลการทดสอบ**อ่าน** (RT) ชั้นประถมศึกษาปีที่ ๑ ได้คะแนนร้อยละ ๘๔.๔๐ ผลการทดสอบการอ่าน การเขียน การสื่อสาร**ภาษาอังกฤษ** ชั้นประถมศึกษาปีที่ ๑-๖ เฉลี่ยร้อยละ ๖๑.๖๒ ผลประเมิน**มีความสามารถในการอ่าน การเขียน การสื่อสาร และการคิดคำนวณ** ชั้นประถมศึกษาปีที่๑-๖ เฉลี่ยร้อยละ ๖๙.๖๑ ผลการประเมินความสามารถใน**การคิดวิเคราะห์** นักเรียนร้อยละ ๗๑.๕๓ ผลประเมิน **มีความสามารถในการสร้างนวัตกรรม** นักเรียนร้อยละ ๖๗.๒๙ ผลการประเมิน**มีความสามารถในการใช้เทคโนโลยีสารสนเทศและการสื่อสาร**ความคิดเห็นนักเรียนร้อยละ ๖๙.๙๗ **ผลสัมฤทธิ์ทางการเรียนตามหลักสูตรสถานศึกษา**นักเรียนร้อยละ **๗๐.๖๓ มีความรู้ ทักษะพื้นฐาน และเจตคติที่ดีต่องานอาชีพ** ร้อยละ ๙๐.๐๙ และผลการทดสอบ **O-NET** ค่าเฉลี่ย ๓๕.๙๘ ต่ำกว่าต้นสังกัดระดับประเทศ ผลการทดสอบ NT ค่าเฉลี่ย(ยังไม่ทราบผล)

**๑.๒ คุณลักษณะที่พึงประสงค์ของผู้เรียน**

**ผลการประเมินการมีคุณลักษณะและค่านิยมที่ดีตามที่สถานศึกษากำหนด** โดยดูจากพฤติกรรมนักเรียนมีความซื่อสัตย์สุจริตเก็บสิ่งของเพื่อนได้ก็จะนำมาแจ้งคุณครูให้ประกาศหาเจ้าของทุกครั้งไป และความรับผิดชอบ มีวินัย ในการเข้าแถวเป็นระเบียบ การแต่งกายเรียบร้อย มีจิตอาสา นักเรียนมีจิตอาสาช่วยงานคุณครูทุกคน มีลักษณะอันพึงประสงค์ ๑๒ ประการ มีความรักชาติ เข้าแถวเคารพธงชาติทำกิจกรรมหน้าเสาธงในตอนเช้า นักเรียนร้อยละ ๘๒.๘๖ **ผลการประเมินความภูมิใจในท้องถิ่นและความเป็นไทย** โดยดูจาก การปฏิบัติตน นักเรียนทุกคน ร่วมงานวันสำคัญทางพระพุทธศาสนากับชุมชน เช่น วันเข้าพรรษา วันอาสาฬหบูชา วันวิสาขบูชา ฯลฯ ร่วมกันปลูกต้นไม้ในโรงเรียนและวัดปากระวะ และร่วมกิจกรรมประเพณีไทย เช่น ทำบุญวันสารทเดือนสิบ ในโรงเรียนวัดปากระวะ นักเรียนร้อยละ ๑๐๐ **ผลการประเมินการยอมรับที่จะอยู่ร่วมกันบนความแตกต่างและหลากหลาย** โดยดูจาก พฤติกรรมนักเรียน ร่วมกันสร้างกติกาข้อตกลงประจำห้องเรียนและเวรประจำวัน เข้าค่ายลูกเสือเนตรนารีของกลุ่มเครือข่าย ,การแข่งขันกีฬาภายในและกีฬาทะเลหลวงเกม นักเรียนร้อยละ ๙๙.๐๕ **และผลการประเมินสุขภาวะทางร่างกาย ลักษณะจิตสังคม** โดยดูจากพฤติกรรม นักเรียนดื่มนมตอนเช้าทุกวัน แปรงฟันหลังรับประทานอาหารกลางวัน ออกกำลังกายหน้าเสาธงทุกวัน นักเรียนร้อยละ ๙๘.๕๗

**๓.การดำเนินงานในปีการศึกษา ๒๕๖๒**

**๑.๑ ผลสัมฤทธิ์ทางวิชาการของผู้เรียน**

**ความสามารถในการอ่านการเขียน การสื่อสารและการคิดคำนวณ** ให้นักเรียนชั้น ป.๑-ป.๖ ท่องบทอาขยาน อ่านคำพื้นฐานและเขียนคำศัพท์ตามคำบอก ทุกวันๆ วันละ ๑๐ คำ เพื่อมีความสามารถในการเขียนภาษาไทยตามเกณฑ์ที่สถานศึกษากำหนด ฝึกการสื่อสารภาษาอังกฤษด้วยการทักทายเพื่อนและครูด้วยคำ/ประโยคง่ายๆได้ ในชั้นเรียนและกิจกรรมหน้าเสาธง ฝึกทักษะการคิดคำนวณ การคิดเลขเร็วโดยมีกิจกรรม ท่องสูตรคูณก่อนกลับบ้าน **ความสามารถในการคิดวิเคราะห์ คิดอย่างมีวิจารณญาณ อภิปรายแลกเปลี่ยนความคิดเห็น และแก้ปัญหา** โรงเรียนจัดการเรียนรู้การสอนบูรณาการความสามารถด้านการคิดในวิชาต่างๆ ได้แก่กิจกรรมโครงงาน มีกระบวนการ AAR ตอนเช้าและตอนบ่ายโดยกระบวนการ PDCA และความสามารถการคิดวิเคราะห์ จำแนกได้ว่าสิ่งไหนดี/สำคัญ/จำเป็น รวมทั้งรู้เท่าทัน ตระหนักถึงโทษและพิษภัยของสิ่งเสพติด **ความสามารถในการสร้างนวัตกรรม** นักเรียนได้ทำโครงงานพัฒนาจริยธรรมในห้องเรียนเพื่อแก้ปัญหาในระดับชั้นเรียน และสามารถจัดทำหนังสือเล่มเล็ก หนังสือทำมือ นำเสนอผลงานที่สร้างสรรค์ขึ้นมา ความสามารถในการใช้เทคโนโลยีสารสนเทศและการสื่อสาร นักเรียนได้ใช้โปรแกรมคอมพิวเตอร์พื้นฐาน สืบค้นข้อมูลทางอินเทอร์เน็ตเรียนรู้จากคอมพิวเตอร์ในระบบเครือข่ายอินเทอร์เน็ตความเร็วสูงเพื่อเป็นแหล่งสืบค้นหาความรู้ในการเรียนรู้ จัดสื่อการเรียนการสอนให้กับเด็กได้เรียนรู้อย่างสะดวกรวดเร็ว ได้แก่ การเรียนรู้จากระบบเทคโนโลยีสารสนเทศ DLIT NEW DLTV การเรียนรู้จากห้องสมุด ห้องปฏิบัติการคอมพิวเตอร์เพื่อใช้ในการสืบค้นข้อมูล **ผลสัมฤทธิ์ทางการเรียนตามหลักสูตรสถานศึกษา** **โรงเรียนดำเนินโครงการนิเทศภายในสถานศึกษา** มีการนิเทศการสอน สังเกตการณ์สอน และ**โครงการยกระดับสัมฤทธิ์ทางการเรียน** จัดกลุ่มนักเรียนอ่านคล่อง เขียนคล่อง คิดเลขคล่อง ซ่อมเสริมนักเรียนที่เรียนอ่อน และเสริมนักเรียนที่เรียนดีและ**ประเด็นความรู้** **ทักษะพื้นฐาน และเจตคติที่ดีต่ออาชีพ** นักเรียนฝึกทำกิจกรรมสร้างอาชีพในช่วงเพิ่มเวลาเรียนลดเวลารู้ และ**โรงเรียนดำเนินโครงการส่งเสริมการเรียนรู้ตามหลักปรัชญาเศรษฐกิจพอเพียง** ได้แก่ กิจกรรมทำดอกไม้จากหลอดดูด กิจกรรมทำขนมไทย กิจกรรมเพาะถั่วงอก เพื่อให้นักเรียนมีความรู้สึกที่ดีต่ออาชีพสุจริตและมีเจตคติที่ดีต่ออาชีพต่างๆ

**๑.๒ คุณลักษณะที่พึงประสงค์ของผู้เรียน**

**การมีคุณลักษณะและค่านิยมที่ดีตามที่สถานศึกษากำหนด** คุณลักษณะอันพึงประสงค์ตามหลักสูตรนักเรียนนั่งสมาธิเพื่อเตรียมความพร้อมก่อนเริ่มเรียน นักเรียนทำเวรประจำวัน บริเวณเขตรับผิดชอบ นักเรียนฝึกวินัยในการเข้าแถว แต่งกายเรียบร้อย ทำกิจกรรมสวดมนต์ไหว้พระทุกวัน นักเรียนมีจิตอาสาช่วยงานครุทุกคนค่านิยมหลักของคนไทย ๑๒ ประการ นักเรียนแสดงออกถึงความรักชาติ ฝึกเข้าแถวเคารพธงชาติทำกิจกรรมหน้าเสาธงในตอนเช้าอย่างตั้งใจ นักเรียนพบสิ่งของแล้วแจ้งคุณครูให้ประกาศหาเจ้าของทุกครั้ง **ความภูมิใจในท้องถิ่นและความเป็นไทย** นักเรียนทำกิจกรรมการเข้าแถวเคารพธงชาติด้วยความสงบ และนักเรียนทุกคนทำบุญตักบาตรในวันสำคัญทางพระพุทธศาสนาร่วมกับชุมชน เช่น วันเข้าพรรษา วันอาสาฬหบูชา ทำบุญสารทเดือนสิบ นักเรียนร่วมกันปลูกต้นไม้ในโรงเรียนและที่สาธารณะประโยชน์ร่วมกับหมู่บ้าน และเข้าร่วมกิจกรรมประเพณีไทยเช่นวันสงกรานต์ วันลอยกระทง วันขึ้นปีใหม่ ฯลฯ **การยอมรับที่จะอยู่ร่วมกันบนความแตกต่างที่หลากหลาย** นักเรียนร่วมกันสร้างกติกาข้อตกลงประจำห้องเรียนและเวรประจำวัน นักเรียนจัดทำโครงการเข้าค่ายจริยธรรม เข้าค่ายลูกเสือสำรอง เนตรนารี และเดินทางไกล การแข่งขันกีฬาภายในและกีฬาทะเลหลวงเกม และ**สุขภาวะทางร่างกาย และลักษณะจิตสังคม** นักเรียนดื่มนมตอนเช้าทุกวัน ร่วมกิจกรรมส่งเสริมสุขภาพร่างกาย (กายบริหาร) สุขภาพฟัน (การแปรงฟันตอนเที่ยง)นักเรียนเล่นกีฬาต่างๆ โรงเรียนจัดการแข่งขันกีฬาภายใน ร่วมแข่งขันกีฬาทะเลหลวงเกม **ซึ่งโรงเรียนได้ดำเนินโครงการส่งเสริมคุณธรรม จริยธรรม โครงการส่งเสริมประชาธิปไตยนักเรียน โครงการวันสำคัญ**

**๔.แผนการยกระดับคุณภาพให้สูงขึ้นในปีต่อไป**

๑. ศึกษาผู้เรียนรายบุคคล จัดกลุ่ม เพื่อพัฒนาผู้เรียน

โครงการสนับสนุน - โครงการพัฒนาบุคลากรในรูปแบบ PLC

-โครงการห้องเรียน google classroom

๒. ส่งเสริมและจัดกิจกรรมกรักการอ่านการเขียน คำพื้นฐาน

- โครงการส่งเสริมภาษาไทยสร้างนิสัยรักการอ่าน

- โครงการตะกร้าหนังสือพี่อ่านน้องฟัง

๓. จัดกิจกรรมการฝึกทักษะการคิดคำนวณขั้นพื้นฐาน

- โครงการค่ายคณิตศาสตร์ ป. ๔-๖

- กิจกรรมแข่งขันทักษะทางด้านคณิตศาสตร์

๔. จัดกิจกรรมโครงงานอาชีพ เช่น ทำขนม ทำดอกไม้จากหลอดูด การเพาะเห็ด ปลูกผักสวนครัว

**มาตรฐานที่ ๒ กระบวนการบริหารและการจัดการ**

**๑. ผลการประเมินมาตรฐานที่ ๒ กระบวนการบริหารละการจัดการ อยู่ในระดับ ยอดเยี่ยม**

|  |  |  |  |
| --- | --- | --- | --- |
| **ประเด็นพิจารณา** | **ผลการประเมิน** | **ค่าเป้าหมาย** | **สูง/ต่ำกว่าค่าเป้าหมาย** |
| **ระดับคุณภาพ** | **ระดับคุณภาพ** |
| ๒.๑ มีเป้าหมายวิสัยทัศน์และพันธกิจที่สถานศึกษากำหนดชัดเจน | ยอดเยี่ยม  (ระดับ๕) | ดีเลิศ  (ระดับ ๔) | สูงกว่า |
| ๒.๒ มีระบบบริหารจัดการคุณภาพของสถานศึกษา | ยอดเยี่ยม  (ระดับ๕) | ดีเลิศ  (ระดับ ๔) | สูงกว่า |
| ๒.๓ ดำเนินงานพัฒนาวิชาการที่เน้นคุณภาพผู้เรียนรอบด้าน ตามหลักสูตรสถานศึกษาและทุกกลุ่มเป้าหมาย | ยอดเยี่ยม  (ระดับ๕) | ดีเลิศ  (ระดับ ๔) | สูงกว่า |
| ๒.๔ พัฒนาครูและบุคลากรให้มีความเชี่ยวชาญทางอาชีพ | ยอดเยี่ยม  (ระดับ๕) | ดีเลิศ  (ระดับ ๔) | สูงกว่า |
| ๒.๕ จัดสภาพแวดล้อมทางกายภาพและสังคมที่เอื้อต่อการ จัดการเรียนรู้อย่างมีคุณภาพ | ยอดเยี่ยม  (ระดับ๕) | ดีเลิศ  (ระดับ ๔) | สูงกว่า |
| ๒.๖ จัดระบบเทคโนโลยีสารสนเทศเพื่อสนับสนุนการบริหาร จัดการและการจัดการเรียนรู้ | ดีเลิศ  (ระดับ ๔) | ดีเลิศ  (ระดับ ๔) | เท่ากัน |
| **สรุปผลการประเมินมาตรฐานที่ ๒** | **ยอดเยี่ยม** | **ดีเลิศ** | **บรรลุ** |

**๒. เอกสาร หลักฐานเชิงประจักษ์ที่สนับสนุน**

**ผลการประเมินการมีเป้าหมายวิสัยทัศน์และพันธกิจที่กำหนดชัดเจน** โรงเรียนมีการกำหนดเป้าหมายวิสัยทัศน์และพันธกิจสอดคล้องกับสภาพปัญหาความต้องการพัฒนาของโรงเรียนโดยการประชุมครูและบุคลากรทุกฝ่ายหาจุดแข็งจุดอ่อน (SWOT) จัดทำแผนพัฒนาคุณภาพการศึกษา มีความสออดคล้องกันระดับ ๕ **โรงเรียนมีระบบบริหารจัดการคุณภาพของสถานศึกษา** คือ โมเดล PDCA ที่บูรณาการงานปกติกับงานประกันคุณภาพภายใน และโรงเรียนได้จัดโครงสร้างการบริหารงานโรงเรียน ๔ ฝ่าย คือ ฝ่ายวิชาการ ฝ่ายบุคลากร ฝ่ายงบประมาณ ฝ่ายบริหารงานทั่วไป สามารถปฏิบัติได้อย่างเป็นระบบ ในระดับ ๕ โรงเรียนดำเนินงานพัฒนาวิชาการที่เน้นคุณภาพผู้เรียนรอบด้านตามหลักสูตรสถานศึกษาและทุกกลุ่มเป้าหมาย โดยส่งเสริมให้ครูมีแผนการจัดการเรียนรู้ โครงสร้างรายวิชาคำอธิบายรายวิชา วิชาเกณฑ์การวัดและประเมินผลของแต่ละรายวิชา มีการจัดการเรียนการสอน แบบ Active Learning โดยนักเรียนมีส่วนร่วมและเน้นกาสอนแบบ Project Based Learning การเรียนเน้นกระบวนการ Problem Based Learning ซึ่งครู ร้อยละ ๑๐๐ ปฏิบัติได้ผลดี **ผลการประเมินการพัฒนาครูและบุคลากรให้มีความเชี่ยวชาญทางวิชาชีพ** ครูได้รับพัฒนาครูรูปแบบครบวงจร ได้แก่ โครงการอนามัยเจริญพันธ์ โครงการป้องกันเด็กจมน้ำ อบรม การเรียนการสอนด้วยระบบ DLTV คิดเป็นเล่นสนุกด้วย STEM และ CODING สำหรับเด็กปฐมวัย โครงการส่งเสริมสถานศึกษาและประสานความร่วมมือกับหน่วยงานต้นสังกัด เพื่อสร้างความรู้ ความเข้าใจเกี่ยวกับแนวทางการประเมินคุณภาพภายนอก

**ผลการประเมินการจัดสภาพแวดล้อมทางกายภาพและสังคมที่เอื้อต่อการเรียนรู้อย่างมีคุณภาพ** ทำให้นักเรียนเรียนรู้ได้ดี เป็นที่พึงพอใจต่อผู้ที่เกี่ยวข้อง และผลการประเมินการจัดระบบเทคโนโลยีสารสนเทศเพื่อสนับสนุนการบริหารการจัดการและการเรียนรู้ ทำให้ครูทุกคนสอนโดยใช้เทคโนโลยี เช่น NEW DLTV,DLIT , You tube และนักเรียนเรียนรู้ได้อย่างมีความสุข และทันโลกทันเหตุการณ์

**๓. การดำเนินงานในปีการศึกษา ๒๕๖๒**

**การมีเป้าหมายวิสัยทัศน์และพันธกิจที่สถานศึกษากำหนดชัดเจน** มีการประชุมระดมสมองกับทุกฝ่าย ได้แก่ ผู้บริหาร ครู คณะกรรมการสถานศึกษา ร่วมกัน กำหนดวิสัยทัศน์ พันธกิจ เป้าหมาย สอดคล้องกับสภาพปัญหาความต้องการของนโยบายหน่วยเหนือและท้องถิ่น หาจุดอ่อนจุดแข็ง ( SWOT) และจัดทำแผนพัฒนาคุณภาพการศึกษา จัดทำแผนปฏิบัติการประจำปี **โรงเรียนมีระบบบริหารจัดการคุณภาพของสถานศึกษา** โรงเรียนจัดโครงสร้างการบริหารงานโรงเรียน ๔ ฝ่าย คือ ฝ่ายวิชาการ ฝ่ายบุคลากร ฝ่ายงบประมาณ ฝ่ายบริหารงานทั่วไป จัดระบบประกันคุณภาพภายในสถานศึกษาที่เข้มแข็ง ผ่านกระบวนการ PDCA **โรงเรียนดำเนินงานพัฒนาวิชาการที่เน้นคุณภาพผู้เรียนรอบด้านตามหลักสูตรสถานศึกษาและทุกกลุ่มเป้าหมาย** ส่งเสริมให้ครูมีการจัดการเรียนรู้ จัดโครงสร้างรายวิชาคำอธิบายรายวิชาเกณฑ์การวัดและประเมินผลของแต่ละรายวิชา ครูจัดการเรียนการสอน แบบ Active Learning โดยนักเรียนมีส่วนร่วมและเน้นการสอนแบบแบบ Project Based Learning การเรียนเน้นกระบวนการ Problem Based Learning **การพัฒนาครูและบุคลากรให้มีความเชี่ยวชาญทางวิชาชีพ** โรงเรียนจัดทำโครงการอบรมพัฒนาครูและบุคลากรโดยส่งเข้าอบรม และศึกษาดูงาน โรงเรียนที่ประสบความสำเร็จในการยกระดับผลสัมฤทธิ์ทางการเรียนเพื่อให้เกิดความเชี่ยวชาญในวิชาที่สอน นำความรู้มาพัฒนาวิธีการสอน เพื่อยกระดับผลสัมฤทธิ์ทางการเรียนให้สูงขึ้น **การจัดสภาพแวดล้อมทางกายภาพและสังคมที่เอื้อต่อการเรียนรู้อย่างมีคุณภาพ** โรงเรียนจัดสภาพแวดล้อมได้ร่มรื่น น่าอยู่ ปลอดภัย มีมุมพักผ่อน มีสื่อเพื่อการเรียนรู้ จะสมกับการเรียนแหล่งเรียนรู้ที่เอื้อต่อการเรียนรู้ของผู้เรียน ได้แก่ จัดป้ายนิเทศ มุมประสบการณ์ มุมสื่อ ปรับปรุงอาคารเรียนเพื่อเหมาะสมกับการเรียนการทำกิจกรรม จัดห้องเรียนห้องปฏิบัติการต่างๆ ให้เหมาะสมและปลอดภัยในการเรียนการสอนให้ทันสมัย และการ**จัดระบบเทคโนโลยีสารสนเทศเพื่อสนับสนุนการบริหารหารจัดการและการเรียนรู้** จัดซ้อวัสดุคอมพิวเตอร์ระบบอินเตอร์เน็ทความเร็วสูง เพื่อเป็นแหล่งสืบค้นหาความรู้ในด้านการจัดการเรียนการสอนเป็นสื่อการเรียนการสอนให้กับเด็ดอย่างสะดวกรวดเร็ว ระบบเทคโนโลยีสารสนเทศ NEW DLTV,DLIT ซึ่งโรงเรียนได้ดำเนิน**โครงการนิเทศภายในสถานศึกษา โครงการประกันคุณภาพภายในสถานศึกษา โครงการพัฒนาสภาพแวดล้อมและปรับปรุงซ่อมแซมอาคารเรียน โครงการพัฒนาบุคลากร**

**๔. แผนการยกระดับคุณภาพให้สูงขึ้น ในปีต่อไป**

๑. โครงการส่งเสริมสมรรถนะการวิจัยของผู้บริหารและครูผู้สอน

๒. โครงการเปิดบ้านวิชาการ การสร้างการมีส่วนร่วม ระหว่าง ครู นักเรียน และผู้ปกครอง

๓. โครงการพัฒนาระบบการวัดและการประเมินผล

๔. สอนเสริมนักเรียน ป.๑ เตรียมสอบ RT

๕. สอนเสริมนักเรียน ป.๓ เตรียมสอบ NT

๖. สอนเสริมนักเรียน ป.๖ เตรียมสอบ O-Net

**มาตรฐานที่ ๓ กระบวนการเรียนการสอนที่เน้นผู้เรียนเป็นสำคัญ**

**๑. ผลการประเมินมาตรฐานที่ ๓ กระบวนการเรียนการสอนที่เน้นผู้เรียนเป็นสำคัญ อยู่ในระดับ ยอดเยี่ยม**

|  |  |  |  |
| --- | --- | --- | --- |
| **ประเด็นพิจารณา** | **ผลการประเมิน** | **ค่าเป้าหมาย** | **สูง/ต่ำกว่าค่าเป้าหมาย** |
| **ระดับคุณภาพ** | **ระดับคุณภาพ** |
| ๓.๑จัดการเรียนรู้ผ่านกระบวนการคิดและปฏิบัติจริง และสามารถนำไปประยุกต์ใช้ในชีวิตได้ | ยอดเยี่ยม  (ระดับ๕) | ดีเลิศ  (ระดับ๔) | สูงกว่า |
| ๓.๒ ใช้สื่อเทคโนโลยีสารสนเทศ และแหล่งเรียนรู้ที่เอื้อต่อการเรียนรู้ | ดีเลิศ  (ระดับ๔) | ดีเลิศ  (ระดับ๔) | เท่ากัน |
| ๓.๓ มีการบริหารจัดการชั้นเรียนเชิงบวก | ยอดเยี่ยม  (ระดับ๕) | ดีเลิศ  (ระดับ๔) | สูงกว่า |
| ๓.๔ ตรวจสอบและประเมินผู้เรียนอย่างเป็นระบบ และนำผลมาพัฒนาผู้เรียน | ยอดเยี่ยม  (ระดับ๕) | ดีเลิศ  (ระดับ๔) | สูงกว่า |
| ๓.๕ มีการแลกเปลี่ยนเรียนรู้และให้ข้อมูลสะท้อนกลับเพื่อพัฒนาและปรับปรุงการจัดการเรียนรู้ | ยอดเยี่ยม  (ระดับ๕) | ดีเลิศ  (ระดับ๔) | สูงกว่า |
| **สรุปผลการประเมินมาตรฐานที่ ๓** | **ยอดเยี่ยม** | **ดีเลิศ** | **บรรลุ** |

**๒. เอกสาร หลักฐานเชิงประจักษ์ที่สนับสนุน**

**ผลการประเมินจัดการเรียนรู้ผ่านกระบวนการคิดและปฏิบัติจริง และสมารถนำไปประยุกต์ใช้ในชีวิตได้** ครูทุกคนการจัดการเรียนรู้แบบ Active L earning ฝึกทักษะวิชาการ ทักษะชีวิตและอาชีพ นักเรียน เน้นการปฏิบัติจริง เช่น กิจกรรมทำขนมไทย คือ ขนมจาก ขนมโค ๔ สี กิจกรรมเศรษฐกิจพอเพียง การปลูกผักบุ้ง การประดิษฐ์ดอกไม้จากหลอดกาแฟ การทำกระเป๋าผ้า ฯลฯ ที่การประเมินใช้สื่อ เทคโนโลยีสารสนเทศ และแหล่งเรียนรู้เอื้อต่อการเรียนรู้ มีการผลิตและใช้สื่อ DLTV/NEW DLTV ในการจัดการเรียนการสอนใช้กิจกรรม Brain Based Learning จัดกิจกรรมค่ายคุณธรรม กิจกรรมศึกษาแหล่งเรียนรู้นอกสถานที่และจัดแหล่งเรียนรู้ที่เอื้อต่อการเรียน เช่น ห้องสมุด ห้องปฏิบัติการคอมพิวเตอร์ แปลงเกษตร **ผลการประเมินมีการบริหารจัดการชั้นเรียนเชิงบวก** ครูทุกคนจัดกิจกรรมการสร้างการมีส่วนร่วมในการจัดการเรียนรู้ร่วมกับนักเรียน ร่วมสร่างกติกาข้อตกลงในชั้นเรียน/เวรประจำวัน มีมุมหนังสือ ป้ายนิเทศเนื้อหาที่เป็นปัจจุบันน่าสนใจและสวยงาม และจัดกิจกรรมศิลปะสร้างสรรค์ มุมนำเสนอผลงานที่ภาคภูมิใจของนักเรียน **ผลการประเมินตรวจสอบและประเมินผู้เรียนอย่างมีระบบ และนำผลมาพัฒนาผู้เรียน** ครูทุกคนศึกษานักเรียนรายบุคคลใช้การวัดประเมินผลแบบบูรณการที่หลากหลาย มีคู่มือการวัดและประเมินผล มีการวัดและเมินผลตามสภาพจริงและกำหนดผลคะแนนที่ชัดเจน มีการวิเคราะห์ผลการทดสอบระดับชาติ O-Net และ NT จัดทำ ปพ.๕ และประเมินผลนักเรียนชัดเจน ตลอดปีการศึกษา มีการตรวจสอบและประเมินผลผู้เรียน และนำผลการวัดและประเมินมาพัฒนาผู้เรียน จัดทำวิจัยเพื่อพัฒนาผู้เรียนต่อไป **และผลการประเมินมีการแลกเปลี่ยนเรียนรู้และขอให้ผู้ข้อมูลสะท้อนกลับเพื่อพัฒนาและปรับปรุงการจัดการเรียนรู้** ประชุมครูทุกคนเพื่อแลกเปลี่ยนเรียนรู้และจัดทำโครงงานส่งเสริมทักษะศิลปะเพื่อพัฒนาผู้เรียน กิจกรรมสรุปข้อมูลสะท้อนกลับท้ายชั่วโมงการสอน และการจัดทำวิจัยเพื่อพัฒนาการเรียนรู้

**๓. การดำเนินงานในปีการศึกษา ๒๕๖๒**

ครูจัดการเรียนรู้ผ่านกระบวนการคิดและปฏิบัติจริงและสามารถนำไปประยุกต์ใช้ในชีวิตประจำวันได้ โรงเรียนส่งเสริมให้ครูจัดการเรียนการสอนเน้นการปฏิบัติ(Active L earning) ให้ผู้เรียนผ่านกระบวนการคิดปฏิบัติจริง เพื่อนำไปสู่การเรียนรู้ที่ลึกซึ้งและคงทน ตามมาตรฐานและตัวชี้วัดของหลักสูตรสถานศึกษา ให้นักเรียนมีส่วนร่วม ครูรู้จักนักเรียนเป็นรายบุคคล โรงเรียนส่งเสริมให้ครูจัดกระบวนการเรียนการสอนที่เน้นผู้เรียนเป็นสำคัญ โดยการดำเนินงาน/ กิจกรรมอย่างหลากหลาย ใช้สื่อ เทคโนโลยีสารเทศและแหล่งเรียนรู้ที่เอื้อต่อการเรียนรู้ โรงเรียนส่งเสริมให้ครูใช้สื่อการเรียนการสอน นวัตกรรมและเทคโนโลยี ภูมิปัญญาท้องถิ่น แหล่งเรียนรู้ทั้งภายในและภายนอก ในการจัดกิจกรรมการเรียนรู้เพื่อให้นักเรียนเกิดการเรียนรู้จากประสบการณ์ตรง มีการประเมินคุณภาพและประสิทธิภาพของสื่อการสอนที่ใช้ครูทุกคนทำวิจัยชั้นเรียนอย่างน้อยปีการศึกษาละ ๑ ครั้ง เรื่อง **มีการบริหารชั้นเรียนเชิงบวก** ส่งเสริมให้ครูมีการบริหารชั้นเรียนที่ส่งเสริม ให้นักเรียนรักการเรียนรู้และเรียนร่วมกันอย่างมีความสุข ครูร่วมแลกเปลี่ยนเรียนรู้และนำข้อมูลมาร่วมพัฒนาปรับปรุงการจัดการเรียนการรู้และสอนตามแผน เช่น มีมุมหนังสือ มุมแสดงผลงานนักเรียน มุมนำเสนอผลงานนักเรียน ฯลฯ **ตรวจสอบและประเมินผู้เรียนอย่างมีระบบ และนำผลพัฒนาผู้เรียน** ให้ครูดำเนินการตรวจสอบและประเมินผู้เรียนอย่างเป็นระบบ โดยใช้วิธีที่หลากหลาย และนำผลมาพัฒนาผู้เรียนรวมทั้งร่วมกันแลกเปลี่ยนเรียนรู้ และนำผลที่ได้มาปรับปรุงการจัดการเรียนรู้ และมีการแลกเปลี่ยนเรียนรู้และให้ข้อมูลสะท้อนกลับเพื่อพัฒนาและปรับปรุงการจัดการเรียนรู้ จัดกิจกรรมประชุมครูเพื่อแลกเปลี่ยนการเรียนรู้ เกี่ยวกับการจัดกิจกรรมการเรียนการสอน ในแต่ละกลุ่มสาระการเรียน แต่ละระดับชั้นเรียน และส่งเสริมการจัดทำวิจัยเพื่อพัฒนาการจัดการเรียนรู้ ซึ่งโรงเรียนได้ดำเนิน**โครงการนิเทศภายในสถานศึกษา โครงการพัฒนาบุคลากร โครงการประกันคุณภาพภายในสถานศึกษา โครงการพัฒนาสภาพแวดล้อมและปรับปรุงซ่อมแซมอาคารเรียนอาคารเรียน โครงการพพัฒนาบุคลกร**

**๔. แผนการยกระดับคุณภาพให้สูงขึ้น ในปีต่อไป**

๑. โครงการศึกษาดูงาน

๒. โครงการวิชาการ

๓. โครงการ Open house

๓. โครงการ PLC

๔. โครงการโรงเรียนสีขาว

๕. โครงการเศรษฐกิจพอเพียง (โรงเพาะเห็ด)

**ส่วนที่ ๔ เกียตริบัตรและรางวัลที่ได้รับ**

1. เกียรติบัตรและรางวัลที่นักเรียนได้รับในรอบปีการศึกษา ๒๕๖๒

|  |  |  |
| --- | --- | --- |
| **ชื่อ – สกุล** | **ระดับรางวัล / ชื่อรางวัล** | **หน่วยงานที่มอบรางวัล** |
| เด็กหญิงปริยาภัทร มีอุ้ย  เด็กชายพิชญานนท์ ภูมี | 🖎รางวัลเหรียญทอง กิจกรรมมารยาทไทย ระดับชั้น ป.๑- ป.๓ ระดับเขตพื้นที่การศึกษา ปีการศึกษา ๒๕๖๒ | สพฐ. |
| เด็กชายนำโชค พูนชัย  เด็กหญิงนันทรัตน์ สุนีย์ | 🖎รางวัลเหรียญทอง กิจกรรมมารยาทไทย ระดับชั้น ป.๔- ป.๖ ระดับเขตพื้นที่การศึกษา ปีการศึกษา ๒๕๖๒ | สพฐ. |
| เด็กหญิงอภิษฎา แทบสระน้อย  เด็กหญิงบุษกร เกื้อมา  เด็กหญิงสักวา ไผ่ทอง  เด็กหญิงนันทรัตน์ สุนีย์  เด็กชายนำโชคพูนชัย  เด็กหญิงชนาภัทร แก้วเนียม  เด็กหญิงปรียาภัทร มีอุ้ย  เด็กหญิงณัฐปภัสร์ กาเด็น | 🖎รางวัลรองชนะเลิศอันดับ ๓ กิจกรรมการประกวดมารยาทไทย โครงการธนชาต ริเริ่ม เติมเต็มเอกลักษณ์ไทย | ธนาคารธนชาต |
| เด็กหญิงนันทรัตน์ สุนีย์  เด็กชายนำโชคพูนชัย  เด็กหญิงพิชญานนท์ ภูมี  เด็กหญิงปรียาภัทร มีอุ้ย  เด็กหญิงอภิษฎา แทบสระน้อย | ครูผู้สอนนักเรียนได้รับรางวัลรองชนะเลิศ กิจกรรมมารยาทไทย ระดับชั้นประถมศึกษา โครงการจัดงานมาฆบูชาแห่ผ้าขึ้นธาตุ ประจำปี ๒๕๖๓ | กรมศาสนาและสำนักงานทรัพย์สินส่วนพระมหากษัตริย์ |


1. เกียรติบัตรและรางวัลที่ผู้บริหารและโรงเรียนได้รับในรอบปีการศึกษา ๒๕๖๒


|  |  |  |
| --- | --- | --- |
| **ปีการศึกษา** | **ระดับรางวัล / ชื่อรางวัล** | **หน่วยงานที่มอบรางวัล** |
| ๒๕๖๒ | 🖎การประกวดมารยาทไทย โครงการธนชาต ริเริ่ม เติมเต็มเอกลักษณ์ไทย | ธนาคารธนชาต |
| ๒๕๖๒ | 🖎 รองชนะเลิศอันดับ ๓ การประกวดมารยาทไทย ชั้นประถมศึกษา โครงการจัดงานมาฆบูชาแห่ผ้าขึ้นธาตุ ประจำปี ๒๕๖๓ | กรมศาสนาและสำนักงานทรัพย์สินส่วนพระมหากษัตริย์ |


1. เกียรติบัตรและรางวัลที่ครูได้รับในรอบปีการศึกษา ๒๔๖๒

|  |  |  |
| --- | --- | --- |
| **ประเภท** | **ระดับรางวัล / ชื่อรางวัล** | **หน่วยงานที่มอบรางวัล** |
| นางสาวณัฐกานต์ ปิลกะพันธ์  นางสาววิภาวดี เสนเอี่ยม  นางพรทิพย์ สุวรรณมานพ | 🖎ครูผู้สอนนักเรียนได้รับรางวัลเหรียญทอง กิจกรรมมารยาทไทย ระดับชั้น ป.๑- ป.๓ ระดับเขตพื้นที่การศึกษา ปีการศึกษา ๒๕๖๒ | สพฐ. |
| นางสาวณัฐกานต์ ปิลกะพันธ์  นางสาววิภาวดี เสนเอี่ยม  นางพรทิพย์ สุวรรณมานพ | 🖎ครูผู้สอนนักเรียนได้รับรางวัลเหรียญทอง กิจกรรมมารยาทไทย ระดับชั้น ป.๔ ป.๖ ระดับเขตพื้นที่การศึกษา ปีการศึกษา ๒๕๖๒ | สพฐ. |
| นางสาวณัฐกานต์ ปิลกะพันธ์  นางสาววิภาวดี เสนเอี่ยม  นางพรทิพย์ สุวรรณมานพ | 🖎ครูผู้สอนนักเรียนได้รับรางวัลรองชนะเลิศอันดับ ๓ กิจกรรมการประกวดมารยาทไทย โครงการธนชาต ริเริ่ม เติมเต็มเอกลักษณ์ไทย | ธนาคารธนชาติ |
| นางสาวณัฐกานต์ ปิลกะพันธ์  นางสาววิภาวดี เสนเอี่ยม  นางพรทิพย์ สุวรรณมานพ | ครูผู้สอนนักเรียนได้รับรางวัลรองชนะเลิศ กิจกรรมมารยาทไทย ระดับชั้นประถมศึกษา โครงการจัดงานมาฆบูชาแห่ผ้าขึ้นธาตุ ประจำปี ๒๕๖๓ | กรมศาสนาและสำนักงานทรัพย์สินส่วนพระมหากษัตริย์ |
| นางสาวณัฐกานต์ ปิลกะพันธ์  นางพรทิพย์ สุวรรณมานพ | ครูผู้สอนนักเรียนได้รับรางวัลเหรียญเงินกิจกรรมตอบปัญหาสุขศึกษา ระดับชั้นประถมศึกษา | สพฐ |
| นางพรทิพย์ สุวรรณมานพ | ครูดีศรีหัวไทร | สมาคมผู้บริหารสถานศึกษาอำเภอหัวไทร |

**ภาคผนวก**









คำสั่งโรงเรียนวัดปากระวะ

ที่ ๑๕ / ๒๕๖๓

เรื่อง แต่งตั้งคณะกรรมการจัดทำรายงานประจำปีของสถานศึกษา ปีการศึกษา ๒๕๖๒

..........................................................

ด้วยพระราชบัญญัติการศึกษาแห่งชาติ พุทธศักราช ๒๕๔๒ หมวด ๖ กำหนดให้มีการประกันคุณภาพและมาตรฐานการศึกษา โดยให้หน่วยงานต้นสังกัดและสถานศึกษาให้มีระบบประกันคุณภาพภายในและให้ใช้การประกันคุณภาพภายในเป็นส่วนหนึ่งของการบริหารจัดการศึกษา เพื่อพัฒนาคุณภาพการศึกษาให้เป็นไปตามมาตรบานของสำนักงานคณะกรรมการการศึกษาขั้นพื้นฐานที่กำหนดไว้

ดังนั้นเพื่อให้การประกันคุณภาพภายในของโรงเรียนวัดปากระวะ ดำเนินการไปตามพระราชบัญญัติการศึกษาแห่งชาติดังกล่าว และรายงานผลการพัฒนาคุณภาพการศึกษาเป็นไปอย่างมีคุณภาพ โรงเรียนจึงแต่งตั้งคณะกรรมการดำเนินงาน ประจำปีการศึกษา ๒๕๖๒ ให้หน่วยงานต้นสังกัดทราบ ทางโรงเรียนจึงแต่งตั้งบุคคลต่อไปนี้เป็นคณะกรรมการ ดังนี้

1. คณะกรรมการฝ่ายอำนวยการ มีหน้าที่ให้คำปรึกษา สนับสนุน ช่วยเหลือให้ความสะดวก แก่คณะกรรมการ ฝ่ายต่างๆเป็นไปด้วยความเรียบร้อย

๑.๑ นายดุรงค์ แก้วประดับ ผู้อำนวยการโรงเรียน ประธานกรรมการ

๑.๒ นางพรทิพย์ สุวรรณมานพ ครูชำนาญการพิเศษ กรรมการ

๑.๓ นางสาวเกียรติพร คงทอง ครูวิกฤต กรรมการ

๑.๔ นางสาวณัฐกานต์ ปิลกะพันธ์ ครูอัตราจ้าง กรรมการ

๑.๕ นางสาวกาญจนา คงศรีลังก์ เจ้าหน้าที่ธุรการ กรรมการ

๑.๖ นางสาววิภาวดี เสนเอี่ยม ครูผู้ช่วย กรรมการและเลขานุการ

๒.คณะกรรมการเก็บข้อมูล มีหน้าที่จัดเก็บข้อมูลตามมาตรฐานที่รับผิดชอบของแต่ละมาตรฐานสรุปเป็นเอกสารรายงานผลการดำเนินการประเมินรวบรวมส่งฝ่ายจัดพิมพ์จัดทำรูปเล่ม ประกอบด้วย

๒.๑ ระดับปฐมวัย

๒.๒.๑ นางสาววิภาวดี เสนเอี่ยม ครูผู้ช่วย ประธานกรรมการ

๒.๑.๒ นางสาวเกียรติพร คงทอง ครูวิกฤต กรรมการ

๒.๒ ระดับการศึกษาขั้นพื้นฐาน

๒.๒.๑ นางพรทิพย์ สุวรรณมานพ ครูชำนาญการพิเศษ ประธานกรรมการ

๒.๒.๒ นางสาวณัฐกานต์ ปิลกะพันธ์ ครูอัตราจ้าง กรรมการ

๒.๒.๓ นางสาวเกียรติพร คงทอง ครูวิกฤต กรรมการ

๒.๒.๔ นางสาววิภาวดี เสนเอี่ยม ครูผู้ช่วย กรรมการและเลขานุการ

๓. คณะกรรมการรวบรวมข้อมูล มีหน้าที่รวบรวมข้อมูลจากคณะกรรมการเก็บข้อมูล เพื่อตรวจสอบความถูกต้องแล้วนำส่งให้คณะกรรมการฝ่ายจัดพิมพ์ ประกอบด้วย

๓.๑ นางพรทิพย์ สุวรรณมานพ ครูชำนาญการพิเศษ ประธานกรรมการ

๓.๒ นางสาวณัฐกานต์ ปิลกะพันธ์ ครูอัตราจ้าง กรรมการ

๓.๓ นางสาวกาญจนา คงศรีลังก์ เจ้าหน้าที่ธุรการ กรรมการ

๓.๔ นางสาววิภาวดี เสนเอี่ยม ครูผู้ช่วย กรรมการและเลขานุการ

๔. คณะกรรมการฝ่ายจัดพิมพ์เอกสาร มีหน้าที่พิมพ์เอกสาร ออกแบบปกและจัดทำรายงานเป็นรูปเล่ม เพื่อจัดส่งรายงานให้สำนักงานเขตพื้นที่การศึกษาประถมศึกษานครศรีธรรมราชเขต ๓ ภายในวันที่ ๑๕ พฤษภาคม ๒๕๖๓

๔.๑ นางสาววิภาวดี เสนเอี่ยม ครูผู้ช่วย ประธานกรรมการ

๔.๒ นางสาวกาญจนา คงศรีลังก์ เจ้าหน้าที่ธุรการ กรรมการและเลขานุการ

ทั้งนี้ให้คณะกรรมการที่ได้รับการแต่งตั้ง ปฏิบัติหน้าที่ที่ได้รับมอบหมายให้เป็นไปด้วยความเรียบร้อย

มีประสิทธิภาพและเกิดประสิทธิผลดีแก่ทางราชการ

ทั้งนี้ ตั้งแต่วันที่ ๒๘ มีนาคม เดือน มีนาคม พ.ศ. ๒๕๖๓

สั่ง ณ วันที่ ๒๘ มีนาคม เดือน มีนาคม พ.ศ. ๒๕๖๓

 ลงชื่อ

(นายดุรงค์ แก้วประดับ)

ผู้อำนวยการโรงเรียนวัดปากระวะ